b'\n_START_ARTICLE_\nYago Fern\xc3\xa1ndez\n_START_SECTION_\nTidlig karriere\n_START_PARAGRAPH_\nYago, som ble f\xc3\xb8dt i Lisboa, spilte for fire ulike klubber som ung spiller, hvor han startet i Benfica som ni\xc3\xa5ring, og etterhvert gikk til klubbene Sporting CP, Real Madrid og Valencia. Som senior spilte han sine f\xc3\xb8rste kamper for Valencia B i Segunda Divisi\xc3\xb3n B, i en sesong som endte med nedrykk._NEWLINE_Yago fortsatte karrieren i Spania, hvor han var med p\xc3\xa5 opprykk etterfulgt av nedrykk med Espanyol B. Januar 2010 var Yago p\xc3\xa5 utl\xc3\xa5n til Gil Vicente, som spilte i nest \xc3\xb8verste niv\xc3\xa5 i hjemlandet Portugal, men han spilte ingen kamper for laget.\n_START_SECTION_\nMalm\xc3\xb6 FF\n_START_PARAGRAPH_\nYago hadde ikke f\xc3\xa5tt fornyet kontrakten med sin spanske klubb, og ble juli 2010 tatt inn p\xc3\xa5 pr\xc3\xb8ve hos Malm\xc3\xb6 FF, som var uten Jasmin Sudi\xc4\x87, som hadde en skade i kneet. I en vennskapskamp spilte Malm\xc3\xb6 FF uavgjort 0-0 mot Fulham, og han fikk kontrakt ut \xc3\xa5ret kort tid etter._NEWLINE_Den 8. desember 2010 var det klart at Yago signerte ny kontrakt med Malm\xc3\xb6 FF, etter \xc3\xa5 ha vunnet Allsvenskan med klubben. Klubben valgte imidlertid \xc3\xa5 ikke fornye kontrakten med ham etter 2011-sesongen.\n_START_SECTION_\nAEK Athen\n_START_PARAGRAPH_\nI august 2012 ble Yago enig med AEK Athen om en avtale p\xc3\xa5 tre \xc3\xa5r.\n_START_SECTION_\nReal Oviedo\n_START_PARAGRAPH_\nI juli 2013 signerte Yago en kontrakt for ett \xc3\xa5r med Real Oviedo.'